PANTINIG
పాంటింగ్‌ ఐపిఎల్‌ బెస్ట్‌ 11 జట్టు
న్యూఢిల్లీ: ఐపిఎల్‌ పదవ సీజన్‌లో సుమారు సగం మ్యాచ్‌లు పూర్తయ్యాయి.దీంతో ఐపిఎల్‌లో సత్తాచాటుతున్న ఆటగాళ్ల ప్రదర్శన ఆధారంగా ఆస్ట్రేలియా మాజీ కెప్టెన్‌ రికీ పాంటింగ్‌ తన బెస్ట్‌ 11 జట్టునిఎంపిక చేశాడు.42 సంవత్సరాల రికీ పాంటింగ్‌ అంతకు ముందు కోల్‌కతా నైట్‌ రైడర్స్‌,ముంబై ఇండియన్స్‌జట్లు తరుపున ఐపిఎల్‌లో ఆడాడు.అంతే కాదు ముంబై ఇండియన్స్‌ జట్టుకు కోచ్‌గా కూడా బాధ్యతలు నిర్వహించాడు.పాంటింగ్‌ ఎంపిక చేసిన జట్టుకు కెప్టెన్‌గా డేవిడ్‌ వార్నర్‌ను నియమించాడు. ఐపిఎల్‌ పదవ సీజన్‌లో డేవిడ్‌ వార్నర్‌ సన్‌ రైజర్స్‌ హైదరాబాద్‌ జట్టుకు కెప్టెన్‌గా ఉన్నాడు.ఏప్రిల్‌ 28 నాటి మ్యాచ్‌తో డేవిడ్‌ వార్నర్‌ 333 పరుగులతో రెండవ స్థానంలో కొనసాగుతున్నాడు.376 పరుగులతో గంభీర్‌ మొదటి స్థానంలో దూసుకుపోతున్నాడు.
పాంటింగ్‌ ఎంపిక చేసిన జట్టులో నలుగురు భారత క్రికెటర్లకు స్థానంకల్పించాడు. సురేశ్‌ రైనా, నితీశ్‌ రాణా, హర్భజన్‌, భువనేశ్వర్‌ కుమార్‌లకు మాత్రమే చోటు కల్పించాడు.డేవిడ్‌ వార్నర్‌తో ఓపెనర్‌గా గంభీర్‌ను కాదని దక్షిణాప్రికాకు చెందిన హషీం అమ్లాను ఎంచుకున్నాడు.ఐపిఎల్‌ లో గత కొన్ని సీజన్లుగా నిలకడగా సత్తా చాటుతున్న సురేశ్‌ రైనాపై పాంటింగ్‌ ప్రశంసల వర్షం కురిపించా డు.గత 5 లేదా 6 సీజన్ల నుంచి ఐపిఎల్‌ అద్భుతమైన ప్రదర్శన చేస్తున్నాడు.నిలకడగా ఆడుతూ మ్యాచ్‌ విన్నింగ్‌ ప్లేయర్‌గా నిలుస్తున్నాడు అని పాంటింగ్‌ పేర్కొన్నాడు. పాంటింగ్‌ టీమ్‌ వివరాలు 1. హషీమ్‌ అమ్లా – కింగ్స్‌ ఎలెవన్‌ పంజాబ్‌ (దక్షిణాఫ్రికా) 2. డేవిడ్‌ వార్నర్‌ – సన్‌ రైజర్స్‌ హైదరాబాద్‌(ఆస్ట్రేలియా) 3. సురేశ్‌ రైనా – గుజరాత్‌ లయన్స్‌(ఇండియా) 4. జోస్‌ బట్లర్‌ – ముంబై ఇండియన్స్‌ (ఇంగ్లండ్‌) 5. నితీశ్‌ రాణా – ముంబై ఇండియన్స్‌ (ఇండియా) 6. గ్లెన్‌మాక్స్‌వెల్‌ – కింగ్స్‌ఎలెవన్‌ పంజాబ్‌ (ఆస్ట్రేలియా) 7. చారిస్‌ మోరిస్‌ – ఢిల్లీ డేర్‌ డెవిల్స్‌ (దక్షిణాఫ్రికా) 8. హర్భజన్‌ – ముంబై ఇండియన్స్‌ (ఇండియా) 9. రషీద్‌ఖాన్‌ – సన్‌ రైజర్స్‌ హైదరాబాద్‌ (అప్ఘనిస్థాన్‌) 10. భువనేశ్వర్‌కుమార్‌ – సన్‌ రైజన్స్‌ హైదరాబాద్‌ (ఇండియా) 11. మెక్‌క్లెనగన్‌ – ముంబై ఇండియన్స్‌(న్యూజిలాండ్‌)